google/wiki40b huggingface dataset:
Peisirrhodos z Rodosu

Peisirrhodos (iné názvy: Peisirhodos, Peisirodos; starogr. Πεισίρροδος, Πεισίροδος – Peisirrhodos, Peisirodos) bol olympijský víťaz v boxe dorastencov v roku 404 pred Kr.
Peisirrhodos, syn Diagorovej dcéry Fereniké (alebo podľa inej verzie dcéra Kallianakta a Diagorovej dcéry Kallipateiry) pôvodom z Rodu, zvíťazil v boxe dorastencov na 94. olympijských hrách. V Olympii sa box dorastencov (pygmé paidón) zaviedol na 41. hrách v roku 616 pred Kr. a prvým víťazom tejto disciplíny bol Filótas zo Sybaridy.
Olympijské víťazstvo Peisirrhoda zaznamenal v druhom storočí cestovateľ a spisovateľ Pausanias, ktorý v olympijskej Altide videl jeho sochy. Sám autor o tom uvádza: „Taktiež synovia Diagorových dcér sa vycvičili v pästnom zápase a získali olympijské víťazstvá; medzi mužmi Eukles, syn Kallianakta a Kallipateiry, dcéry Diagorovej; Peisirrhodos potom medzi chlapcami, ten, ktorého matka ho sama v prestrojení za cvičiteľa viedla na olympijskú súťaž. Tento Peisirrhodos tiež stojí v Altide vedľa matkinho otca.“
Matka Peisirrhoda sa svojim nezvyčajným skutkom zapísala do dejín. Podľa Pausania ju ako jedinú ženu prichytili počas hier na pôde Olympie. Táto žena sa po smrti svojho manžela prestrojila za muža a ako tréner priviedla na olympijské preteky svojho syna. Keď potom jej syn Peisirrhodos zvíťazil, premožená šťastím preskočila ohradu, v ktorej mali vyhradené miesto tréneri, a pritom sa odkryla. Tak sa prišlo na to, že je žena, ale unikla trestu pre úctu voči jej otcovi, a všetkým tým, ktorí v jej rodine dosiahli olympijské víťazstvo. V inom prípade by ju čakal krutý trest. Pausanias o tom píše: „Vedľa cesty do Olympie, ešte skôr ako prekročíme rieku Alfeios, vyníma sa, ak ideme zo Skillúntu, stena strmého útesu; útes zvaný Typaion. Eliďania majú zákon zhodiť z neho ženy, pokiaľ by sa tajne vkradli na olympijské hry, alebo ak by v dňoch pre ne zakázanom prekročili Alfeios.“
Z podstavcov sôch Diagorovcov sa zachovali početné trosky východne od Diovho chrámu, ale tiež v blízkosti eretrijského býka. Na jednom podstavci stáli bratia Akusilaos, Damagétos a Dórieus spoločne s otcom Diagorom, oddelene potom vnuci Diagora, synovia jeho dcér, Peisirrhodos a Eukles.
Berthenay

Poloha

Obec má rozlohu 7,24 km². Najvyšší bod je položený 45 m n. m. a najnižší bod 37 m n. m.

Obyvateľstvo

Počet obyvateľov obce je 740 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hongkonský dolár

Dejiny

V rokoch 1863 až 1935 sa v Hongkongu razili a používali strieborné dolárové mince. V roku 1935 opustili poledné dve krajiny - Hongkong a Čína - strieborný štandard a Hongkong prvýkrát zaviedol hongkonský dolár, ktorý bol v pomere 16:1 fixovaný na britskú libru. Kurz bol roku 1967 upravený na 14,55 HKD za libru. V roku 1972 sa presunul fix z britskej libry na americký dolár.
V roku 1974 však Hongkong opustil fixný kurz a bol uvedený režim voľne pohyblivého kurzu. Veľké výkyvy v kurze však vyvolali nestabilitu v bankovom systéme a roku 1983 sa dolár vrátil k fixnému kurzu v hodnote 7,8 HKD za USD. Naviazanie k americkému doláru trvá dodnes a výmenný kurz sa od roku 2005 môže pohybovať v rozmedzí 7,75 - 7,85 HKD za USD.
Makajská peseta (MOP) je v súčasnosti fixným kurzom naviazaná na hongkonský dolar kurzom 1,03 MOP za 1 HKD.
Niekoľko viet

Niekoľko viet (Několik vět) bol petičný dokument, vypracovaný na jar roku 1989 hnutím Charta 77 v Česko-Slovensku.

Vznik dokumentu

Petíciu iniciovali Václav Havel, Jiří Křižan (autor názvu dokumentu), Stanislav Devátý a Alexander Vondra. Pod textom petície boli uvedené aj ich adresy a signatári na tieto adresy posielali podpísané archy petície. Text bol zverejnený 29. júna 1989 vo vysielaní Slobodnej Európy a Hlasu Ameriky.

Signatári

Pod petíciou boli podpísané mnohé známe česko-slovenské osobnosti, napríklad Zdeněk Svěrák, Jiří Bartoška, Jan Čenský, Rudolf Hrušínský, Martin Stropnický, Hana Zagorová, Ivan Trojan a ďalší. Mená signatárov petície boli vysielané rozhlasovými stanicami Slobodná Európa a Hlas Ameriky. Zo strany KSČ a štátnych orgánov bola proti petícii vedená neúčinná kampaň. Podpisovanie petície dosiahlo masové rozmery, na jeseň roku 1989, tesne pred začiatkom Nežnej revolúcie, bolo pod petíciou podpísaných približne 40 000 občanov Česko-Slovenska.
Železničná stanica Brezno

Dejiny

Trať po Brezno bola 15. decembra 1895 predĺžená z Podbrezovej a 28. novembra 1903 bol dokončený úsek z Brezna po Červenú Skalu.

Služby a doprava

Stanica obsahuje 10 dopravných, 4 manipulačné, 3 odstavné a 6 ostatných koľají. Stanica má 3 vyvýšené nástupištia: pri koľaji 1, 4 a 6. Zo stanice vedie niekoľko vlečiek. Na stanici je osobná pokladňa ZSSK vybavená systémom KVC.
Vinea

Vinea je značka sýteného nealkoholického nápoja vyrábaného z hroznového muštu. Je svetložltej alebo červenej farby a má muškátovú arómu. Vineu namiešal kolektív slovenských vinárskych odborníkov na čele s doc. Ing. Jánom Farkašom v roku 1973. Vychádzali, podobne ako aj producenti maďarskej Márky tiež z roku 1973, zo základného hroznového nápoja už rozšíreného v tejto oblasti, z Traubisody, vytvorenej rakúskym enológom Lenzom Moserom. Výroba nealkoholických hroznových muštov a sód existovala už v 19. stor. Vinea sa vyrába od roku 1974. V minulosti Vineu vyrábali dva závody - Malokarpatský vinársky podnik, a.s., Pezinok (ďalej len MVP) a Víno Nitra, a.s. 
Po spore o ochrannú známku sa jediným výrobcom stal MVP, neskôr Vitis Pezinok, s.r.o. Počnúc 31. januárom 2008 sa vlastníkom ochrannej známky Vinea stala firma Kofola, a.s. Rajecká Lesná. 
Vinea získala celý rad domácich aj medzinárodných ocenení a v osemdesiatych rokoch 20. storočia sa vďaka nadmernému exportu do USA stala na Slovensku nedostatkovým tovarom. V súčasnosti sa vyrába vo viacerých variantoch, okrem sýtenej aj v nesýtenej verzii, v balení PET 1,5 l a 0,5 l, alebo v sklenenej fľaši 0,25 l.
Od 29. júna 2011 je Vinea k dispozícii aj v ružovom variante Vinea rosé.
Nemecká ríša (1871 – 1945)

Dejiny

Nemecké cisárstvo bolo vyhlásené 18. januára 1871 v zrkadlovej sále vo Versailles po víťazstve Severonemeckého spolku v prusko-francúzskej vojne. Jeho vládnucim rodom boli Hohenzollernovci. Prvým cisárom bol Viliam I. a prvým kancelárom bol Otto von Bismarck. Po Viliamovej smrti v roku 1888 na trón nastúpil jeho syn Fridrich III., ale ten zomrel ešte v tom istom roku. Po jeho smrti sa vlády ujal Viliam II., ktorý panoval až do roku 1918, kedy po porážke v prvej svetovej vojne abdikoval. Pre nemecký štát v rokoch 1918-1933 sa používa aj označenie Weimarská republika, napriek tomu, že oficiálny názov krajiny aj naďalej znel Nemecká ríša. Obdobie medzi rokmi 1933 a 1943, kedy sa moci chopili nacisti, je známe aj ako tzv. Tretia ríša. Od 26. júna 1943 sa štát polooficiálne označoval aj ako Veľkonemecká ríša.
Nemecká ríša fakticky zanikla 8. mája 1945 kapituláciou nemeckých vojsk na konci druhej svetovej vojny, de iure bol jej názov zmenený 23. mája 1945. Nemecko bolo v nasledujúcom období rozdelené na okupačné zóny. V roku 1949 sa konštituovali Západné Nemecko (Nemecká spolková republika) ovládaná USA, Francúzskom a Spojeným kráľovstvom a Východné Nemecko (Nemecká demokratická republika) ovládané ZSSR (a komunistami).
Vysoký kámen u Smrčné

Ochrana

Predmetom ochrany sú kvetnaté bučiny zväzu Fagion a sutinové lesy zväzu Tilio-Acerion s výskytom vzácnych druhov rastlín a živočíchov.
Cosmic Gate

Dejiny

Hudobná skupina Cosmic Gate vznikla oficiálne v roku 1999, aj keď Nic a Bossi boli v kontakte už od roku 1997, keď sa ako producenti podieľali na viacerých hudobných projektoch z vydavateľstva X-IT Records. Ich prvý singel pod hlavičkou Cosmic Gate s názvom "The Drums" vznikol koncom roka 1998 a bol vydaný, tak ako väčšina singlov z prvého albumu, vďaka vydavateľstvu EMI Records Ltd./EMI Electrola v roku 1999. Výsledky v hudobných rebríčkoch boli povzbudivé, no duo mierilo podstatne vyššie a preto strávili dlhé týždne v štúdiu vylepšovaním svojej produkcie. Nasledovali single "Mental Atmosphere", "Somewhere Over The Rainbow" (ktorý síce pôvodne vytvoril Israel Kamakawiwoʻole, no v tomto prípade to bola skôr prerábka verzie od nemeckej producentky Marusha z roku 1994), "Exploration of Space" (z dlhodobého pohľadu najznámejší singel od toho dua, aj keď v čase vzniku jeho pôvodnej verzie to tak nevyzeralo) alebo "Melt To The Ocean". Singel "Somewhere Over The Rainbow" obsahoval aj bonusovú pesničku "Fire Wire", ktorá bola prepracovaná a s pestrým balíkom remixov vydaná ako samostatný singel v roku 2001. Ten priniesol skupine Cosmic Gate prvý globálny úspech aj mimo krajín ako Nemecko, Rakúsko, prípadne krajín Beneluxu, kde sa hudobný štýl trance tradične tešil veľkej podpore u poslucháčov. Túto prvú etapu v histórii skupiny zosumarizoval album Rhythm & Drums z roku 2001.
Cosmic Gate vytvorili veľa remixov pre umelcov ako je DJ Tiësto (Urban Train), Ferry Corsten (Punk), Blank & Jones (DFF), Svenson & Gielen (Answer the Question) a Vanessa-Mae (White Bird).
Počas posledných rokov sa zvuk Cosmic Gate zmenil z tvrdšieho trance na jemnejší, ale vždy energický hudobný štýl.
Chodník pre cyklistov

Chodník pre cyklistov (cyklotrasa, cyklistická cesta) je pozemná komunikácia alebo jej jazdný pás (nie len jazdný pruh) vyhradený dopravnou značkou pre jazdu na bicykli. Je určený len pre cyklistickú dopravu. Automobilová a motocyklová doprava je z nej vylúčená.
Chodník pre chodcov a cyklistov je oproti obyčajnej cykloceste prístupný tiež chodcom.
Cyklotrasa môže byť tiež doplnená vodorovným dopravným značením (šípky, pozdĺžne čiary, prechody pre chodcov cez cestu) a môže na ňu nadväzovať prejazd pre cyklistov. V niektorých prípadoch býva pred dopravno kolíznym miestom (kríženie s pozemnou komunikáciou a pod.), kde nie je zaistený bezpečný prejazd cyklistov, cyklotrasa ukončená, prípadne doplnená značkou prikazujúcou zosadnúť z bicykla, a za týmto miestom je označený znovu začiatok cyklotrasy.
Cyklotrasy sú veľmi rozšírené v niektorých západoeurópskych štátoch.
Ak nie je pruh pre cyklistov od vozovky pre ostatné cestné vozidlá oddelený fyzicky (obrubníkom, deliacim pásom, pásom zelene atď.), ide spravidla len o tzv. vyhradený jazdný pruh pre cyklistov, nie o chodník pre cyklistov. Vzťahujú sa na neho obdobne tie ustanovenia pravidiel cestnej premávky, ktoré boli písané v prvom rade pre jazdný pruh vyhradený pre autobusy alebo trolejbusy mestskej hromadnej dopravy.
Pojem cyklotrasy je nutné rozlíšiť od cyklotrasy, ktorá znamená orientačné smerové vedenie cyklistov a môže byť vedená ako po cyklotrasách, tak i po vhodných komunikáciách spoločných s cestnou dopravou.
Società Sportiva Lazio (ženy)

História

Ženský futbalový oddiel vznikol v roku 1968 ako Lazio 2000 a stal sa jedným z mnohých športových odvetví, ktoré fungovali v rámci športového klubu Lazio. Hneď v nasledujúcom roku po svojom založení sa tím pripojil do najvyššej ženskej futbalovej súťaže v krajine. V roku 1972 zaznamenalo Lazio prvý čiastkový úspech, keď vyhralo skupinu A v rámci prvej ligy. V roku 1975 sa klub premenoval na SS Lazio CF Lubiam. V roku 1978 sa klubu podarilo vyhrať prvú trofej, keď triumfoval v Coppe Italia. O sezónu neskôr vyhralo Lazio svoj prvý ligový titul. Tento úspech zopakovalo aj v nasledujúcej sezóne. Ďalšiu trofej vyhralo v roku 1985, keď vyhralo opäť Taliansky pohár. Nasledovalo premenovanie na SS Lazio CF. V sezóne 1986/87 získalo Lazio double, keď vyhralo v lige, aj v pohári. Titul v ďalšej sezóne obhájilo. Nasledovalo 10 slabších rokov, po ktorých v roku 1999 vyhrali futbalistky Lazia opäť národný pohár. Zatiaľ posledný titul získalo Lazio v sezóne 2001/02. O rok neskôr získalo ešte Coppa Italia. Od roku 2005 sa klub pohybuje striedavo medzi Sériou A, Sériou A2 a Sériou B. V súčasnosti hráva Sériu A.
Hundling

Poloha

Obec má rozlohu 6,63 km². Najvyšší bod je položený 321 m n. m. a najnižší bod 209 m n. m.

Obyvateľstvo

Počet obyvateľov obce je 1 366 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tunel pod Dielikom

Stavba

Tunel sa začal stavať začiatkom januára 1941 na muránskom predzáreze tunela. V dôsledku geologickej stavby bol tunel veľmi tlačivý a mokrý. Práce na ňom boli prerušené krátko pred dokončením niekoľko dní pred vypuknutím SNP.

Súčasnosť

Tunel je od roku 1997 vyhlásený ako chránený areál z dôvodu zabezpečenia ochrany zimoviska netopierov, ktoré sa početnosťou a druhovým zložením zimujúcich netopierov zaraďuje k najvýznamnejším zimoviskám v európskom meradle. Lokalita je však na území Národného parku Muránska planina a nie je prístupná verejnosti. Jeho tisovecký portál leží zaplavený v stavebnej jame po tom, ako sa tesne za portálom zrútila klenba tunela. Muránsky portál je zamrežovaný a sú pred ním dlhé oporné múry.
Sylabotonický veršový systém

Sylabotonický veršový systém je veršový systém založený na ustálenom počte slabík a s rovnakým umiestnením prízvukov vo veršoch. Stopy v ňom tvoria prízvučné ('X) a neprízvučné slabiky (X). Ťažká doba verša je vyplnená prízvučnými slabikami a ľahká neprízvučnými. Rozlišujeme tieto stopy: jamb (XX'), trochej, (X'X), daktyl (X'XX). Alternatívnymi formami sú napr. spodej (X'X'), amfibrach (XX'X) a anapest (XXX'). Tento typ veršu je charakteristický veršovým presahom, kedy sa rytmické členenie nezhodnute s vetným členením veršov (koniec verša nezhoduje s koncom vety).
Rozhlas (zvuk)

Rozhlas je audiálny masovokomunikačný prostriedok.
Rozhlas je telekomunikačné zariadenie pre jednosmerný prenos zvuku na diaľku. V slovenčine sa tiež udomácnil cudzí výraz rádio. Obvykle ako prenosové médium slúžia vysokofrekvenčné, elektromagnetické (rádiové) vlny, ale používajú sa aj metalické linky (rozhlas po drôte). V poslednej dobe sa rozhlas šíri aj pomocou internetu a z vysielaní z družíc.

Princíp

Prenášaný zvuk sa mení na elektrické kmitočty nízkych frekvencií. Tento signál pre svoje nízke frekvencie nie je schopný šírenia sa na diaľku elektromagnetickými vlnami, preto sa moduluje na kmitočty vyšších frekvencií, ktoré sa potom menia na elektromagnetické vlny pomocou vysielačov. Používajú sa dva základné druhy modulácie: frekvenčná (FM) kde sa v malom rozsahu mení kmitočet nosnej vlny podľa nízkofrekvenčného signálu. Amplitúdová (AM) v ktorej sa podľa prenášaného nízkofrekvenčného signálu mení amplitúda (veľkosť a tým aj intenzita nosnej vlny).
V dnešnej dobe sú rádiá dostupné taktiež pomocou družicového vysielania. A to klasickým analógovým spôsobom alebo digitálnym. Územie na ktorom je možné prijímať vysielanie je pokryté rozhlasovými vysielačmi. Na tomto území súčasne vysiela viac rozhlasových staníc, preto im treba prideliť rôzne frekvencie. Pridelená frekvencia sa nazýva kmitočet alebo kanál. Kanály sú prideľované centrálnou autoritou (Slovenský telekomunikačný úrad), aby nedochádzalo k ich vzájomnému rušeniu.
Slovenský rozhlas je národná nezávislá, verejnoprávna, informačná, kultúrna a vzdelávacia inštitúcia, ktorá poskytuje službu verejnosti v oblasti rozhlasového vysielania.

Hudobné vysielanie

Vo vysielaní hrá hudba.
Pajštún

História

Pajštúnsky hrad patril do sústavy pohraničných hradov, ktoré v Malých Karpatoch preberali od 13. storočia funkciu ochrany severozápadných hraníc uhorského štátu. Začiatky kráľovského hradu siahajú do 2. polovice 13. storočia. Doložený je v r. 1273. Najstarší majitelia mali spoločné panstvo so Stupavou, kam sa neskôr aj vrátili. Od 14. storočia patril grófom zo Svätého Jura a Pezinka nepretržite až do r. 1526, keď rod vymrel a majetky sa dostali do rúk Serédyovcov a neskôr Salmovcov. V r. 1592 až 1867 patril Pálfiovcom, neskôr Károliovcom. Hrad vyhorel v polovici 18. storočia, čiastočne ho opravili a naďalej používali. Od roku 1809, keď ho demolovali napoleonské vojská, leží v ruinách.

Exteriér

Stredoveký hrad, z ktorého sa zachovali iba zvyšky muriva, podstatne prestavali v období renesancie. Zo 16. storočia pochádza na svoj čas moderné renesančné opevnenie, ktoré sa opieralo o mohutný rondel, na ktorom sa dali umiestniť delá. Opevnenie dokončili v r. 1550, ďalej ho zdokonaľovali v priebehu 17. storočia Pálfiovci, ktorí ukončili základnú prestavbu hradu a jeho rozšírenie už v r. 1619. Ešte väčšie zmeny nastali pri stavebných úpravách v polovici 17. storočia, keď nanovo prestavali obytné budovy a vybudovali ďalšie vonkajšie opevnenie.
Wim Wenders

Životopis

Po absolvovaní gymnázia študoval v rokoch 1963 – 1964 medicínu a filozofiu (1964 – 1965) vo Freiburgu a Düsseldorfe. Zo školy však odišiel a v roku 1966 sa odsťahoval do Paríža, kde sa živil ako maliar. V tej dobe sa začal zaujímať o film a v roku 1967 sa vrátil do Düsseldorfu, kde pracoval v pobočke United Artists. V rokoch 1967 – 1970 študoval Vysokú filmovú a televíznu školu (HFF) v Mníchove. Súčasne písal filmové kritiky pre časopis FilmKritik, mníchovský denník Süddeutsche Zeitung a tiež pre časopis Der Spiegel. Koncom 60. rokov 20. storočia natočil 11 dokumentárnych filmov.
Jeho prvým dlhometrážnym filmom a súčasne diplomovou prácou bol film Summer in the City (Leto v meste), venovaný skupine Kinks. V roku 1974 založil vlastnú firmu „Wim Wenders Produktion“. V súčasnosti prednáša na Vysokej škole pre výtvarné umenie v Hamburgu.

Ocenenia

Za film Stav vecí z roku 1982 získal Zlatého leva na Medzinárodnom filmovom festivale v Benátkach. Zlatou palmou bol v Cannes ocenený film Paríž, Texas (1984), natočený v amerických exteriéroch. V Cannes bol tiež ocenený za réžiu filmu Nebo nad Berlínom (1987), alegorického príbehu o anjelovi, ktorý sa vzdáva svojje nesmrteľnosti a nadprirodzenej moci pre pozemskú lásku.
V roku 1989 mu udelili čestný doktorát na parížskej Sorbonne, v roku 2005 bol ocenený nemeckou cenou Pour le Mérite.
Marizy-Saint-Mard

Poloha

Obec má rozlohu 4,54 km². Najvyšší bod je položený 155 m n. m. a najnižší bod 72 m n. m.

Obyvateľstvo

Počet obyvateľov obce je 56 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Claisenova-Tiščenkova reakcia

Claisenova-Tiščenkova reakcia je chemická reakcia spočívajúca v disproporcionácii aldehydu bez vodíka v alfa-polohe v prítomnosti alkoxidu; produktom reakcie je ester. Reakcia je pomenovaná podľa chemikov L. Claisena a V. Tiščenka.  
Estery karboxylových kyselín sa za normálnych okolností vyrábajú z karboxylových kyselín a alkoholov kyslou katalýzou. Existuje však aj iný spôsob výroby esteru za pomoci Claisenovej-Tiščenkovej reakcie, pri ktorej reaguje aldehyd s hlinitým alkoholátom ako katalyzátorom. Pre neenolizovatelné aldehydy je možné použiť aj alkoholát sodný. Priemyselne sa vyrába týmto spôsobom etylacetát z acetaldehydu v prítomnosti hlinitého etanolátu ako katalyzátora.
Ak reaguje viac typov aldehydov, vznikajú zmesi rôznych esterov, ktoré musia byť náročné oddelené.

Intramolekulový variant

V intramolekulovej Claisenovej-Tiščenkovej reakcii sú neenolizovatelné dialdehydy schopné tvoriť laktóny.
Skopólia kranská

Opis

Ozdobné kvety sú dlhostopkaté, ovisnuté a majú zvonkovitý, päťzubý kalich, rúrkovito zvonkovitú, hnedočervenú korunu a päť tyčiniek. Kvitne už v apríli a máji. Plod je tobolka.

Výskyt

Skopólia kranská pochádza z južných Álp a vzácne sa pestuje na poli a v záhradkách. Na Slovensku je miestami pôvodná.

Rozmnožovanie

Rozmnožuje sa  semenami, ktoré sa predpestujú v parenisku a zosilnené priesady sa dajú na pripravené miesto.

Obsahové látky

Droga obsahuje asi 1% jedovatých alkaloidov, najmä hyoscyamín, trocha atropínu a skopolamínu. Uvoľňuje kŕče hladkého svalstva. V ľudovej liečbe sa táto jedovatá a nebezpečná droga nesmie používať.
Hohenlohe (šľachtická rodina)

Hohenlohe

Dvaja zástupcovia rodu - Heinrich III von Hohenlohe (v rokoch 1244-1249; zomrel 1249) a Gottfried von Hohenlohe (v rokoch 1297 - 1310) veľmajstrami Rádu nemeckých rytierov. V roku 1450 boli povýšení na ríšske kniežatá. V priebehu storočí sa rod rozdelil na viaceré vetvy.
Ivan Kolesár

Životopis

Základné vzdelanie získal vo Vyšnej Boci a v Brezne, študoval na gymnáziu v Banskej Bystrici a v Rimavskej Sobote. Teológiu študoval v Bratislave (1918 – 1922). Po ordinácii pôsobil ako kaplán v Krajnom, Starej Turej, farár v Turanoch (1923 – 1925), v Kochanovciach (1925 – 1953), v Bratislave (1953 – 1963). Dekan dolnotrenčianskeho seniorátu, misijný referent, člen sirotincového výboru v Modre, člen výboru Slovenskej evanjelickej jednoty v Klenovci. Po príchode do Bratislavy prvý predseda ÚSEKU.
Počas 2. svetovej vojny sa zapojil do ilegálnej protifašistickej odbojovej skupiny Flóra, pomáhal rasovo prenasledovaným. V decembri 1944 bol zatknutý a internovaný v koncentračných táboroch Mauthausen, Amstetten a Ebensee.
Po roku 1948 sa stal predsedom kňažského spolku, pôsobil ako docent na Slovenskej evanjelickej teologickej fakulte v Bratislave, prednášal cirkevné právo a cirkevnú agendu. Redaktor Cirkevných listov (1953 – 1959) a senior Bratislavského seniorátu (1959 – 1963).
Karambola

Karambola alebo zriedkavo čínska hviezdica  je ovocie stromu egrešovec oblý (Averrhoa carambola). Najčastejšie sa konzumuje čerstvá v exotických ovocných šalátoch alebo ako ozdoba pohárov a nápojov. Pred jedením sa odstránia hnede rebrá a plod sa nakrája na plátky. Vzniknú tak veľmi dekoratívne hviezdy. (Preto sa v angličtine a nemčine toto ovocie nazýva doslova „hviezdne ovocie".)

Listy

Listy karamboly sú dvadsať centimetrov dlhé a natiahnuté do krátkej špičky. V prípade dlhého obdobia sucha ich rastlina zhadzuje.

Plody

Plody obsahujú veľké množstvo kyseliny šťaveľovej a mali by sa jesť len v malom množstve. Pri nadmernej konzumácii môžu spôsobiť otravu, prejavujúce sa najmä toxickou encefalopatií, ale aj poškodením obličiek. Tomu sa dá zabrániť i súčasným podaním vápnika v rozpustnej forme. Pri pacientoch so zlyhávaním obličiek je karambola mimoriadne nebezpečná, lebo nielenže sa šťaveľan horšie vylučuje, ale jeho vysoká koncentrácia spätne poškodzuje už aj tak narušenú funkciu obličiek .
Plody sa vyvinú len z malého počtu kvetov. Rozrezaná na plátky vytvorí charakteristickú päťcípu hviezdu. Tenká, priesvitná vonkajšia šupka je hladká a lesklá ako vosk. Dužina plodu je veľmi šťavnatá, chuťou pripomínajúce egreše, sklovito žltá a okolo stredu má malé semená. Stromy dávajú dve až tri úrody za rok. Plody obsahujú nízky obsah cukru, vitamínu C, minerálnych látok, vápnika, horčíka, železa a fosforu.
Talencieux

Poloha

Talencieux má rozlohu 7,1 km². Najvyšší bod je položený 403 m n. m. a najnižší bod 140 m n. m.

Obyvateľstvo

Talencieux má 970 obyvateľov (2009).
Graf vývoja obyvateľstva:
Zdroje: INSEE
Moyenneville (Somme)

Poloha

Obec má rozlohu 14,12 km². Najvyšší bod je položený 106 m n. m. a najnižší bod 17 m n. m.

Obyvateľstvo

Počet obyvateľov obce je 691 (2011).
Nasledujúci graf zobrazuje vývoj počtu obyvateľov v obci.
Zdroje: INSEE